# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de **SC SEWING STITCH SRL, cu domiciliul în Tulcea, str. Isaccei, nr. 40, camera 2, etaj 1, județ Tulcea,** înregistrată la APM Tulcea cu nr. 5813/02.05.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.05.2018, că proiectul **„Amplasare sistem panouri fotovoltaice pentru proiect investitii in cadrul apelului de proiecte POR/2018 I.T.I.”,** propus a se realiza in intravilanul comunei Greci, str. 1 Decembrie, nr. 14, identificat prin NC. 200, T 118, Cc 3361, judeţul Tulcea **, nu necesita parcurgerea celorlalte etape ale procedurii de evaluare adecvat**

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata **ROSPA0073 Măcin Niculițel**

- amplasamentul se află în intravilanul localității Greci, judeţul Tulcea, teren cu folosintă actuală –curți, construcții. Pe amplasament nu au fost identificate specii de păsări sau alte specii de fauna si habitate ale speciilor pentru care a fost declarată aria protejată ROSPA0073 Măcin Niculițelși care ar putea fi afectate de implementarea proiectului .

- beneficiarul a obținut Avizul Administrației Parcului Național Munții Măcinului cu nr. 80/RV/27.04.2018

**Localizarea proiectului :**

- amplasamentul se află în intravilanul localității Greci, str. 1 Decembrie, nr. 14, judeţul Tulcea, pe un teren cu folosintă actuală – curți, construcții.

**Caracteristicile proiectului :**

Proiectul prevede amplasarea unei instalații fotovoltaice de 140,75 kw, compusă din 563 panouri, cu o putere de 250W/modul. Panourile fotovoltaice vor fi amplasate pe acoperișul corpurilor de clădire C1 cu destinația hală de producție și C2 cu destinația comerț, servicii și apartamente de serviciu.

Instalațiile fotovoltaice sunt compuse din următoarele elemente:

* Panouri solare fotovoltaice;
* Un invertor care transformă curentul continuu produs de panouri în curent alternativ de 230 volți;
* Un sistem de cablaj și de protecție a instalației;
* Un contor care măsoară producția de electricitate a instalației.

Alimentarea cu apa: nu este cazul;

Canalizarea apelor uzate menajere: nu este cazul

Energie termică: nu este cazul

**Condiţiile de realizare a proiectului:**

Pentru a preveni și eventual a limita și elimina efectele unui posibil impact negativ (posibil doar pe perioada de desfăsurare a lucrărilor) se vor lua de către beneficiar și antreprenorul general urmatoarele măsuri :

* Supravegherea lucrărilor în permanență de către personal specializat și dirigintele de șantier ;
* Reducerea pe cât posibil a perioadei de execuție a lucrărilor de instalare;
* Pe parcursul execuției întreg perimetrul șantierului va fi împrejmuit pentru a nu afecta vizual împrejurimile. Toate materialele folosite vor fi livrate de către furnizori acreditați, transportul, manipularea și depozitarea lor fără a afecta mediul înconjurător.
* Toate lucrările se vor desfăsura strict pe amplasament, fără a afecta vecinătățile.
* Lucrările nu vor genera zgomote sau vibrații care sa deranjeze speciile pentru care a fost desemnată aria protejată ROSPA0073 Măcin Niculițel.
* Nu se vor folosi echipamente de construcții mari care să genereze zgomote și vibrații.
* Pe parcursul execuției se vor delimita zonele de depozitare pentru diverse materiale de construcție, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preaîntâmpina orice posibilă răspandire a acestora pe sol .
* Pe tot parcursul execuției se vor lua, prin grija antreprenorului general, toate măsurile legate de protejarea biodiversității, solului, subsolului, faunei și vegetației din jurul amplasamentului.
* Toate deșeurile rezultate, toate resturile și materialele nefolosite rămase se vor colecta și depozita separat, în zone bine delimitate și protejate, fiind preluate, la sfârsitul lucrărilor de către constructor și predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr. 16/10.04.2018, emis de Primaria Comunei Greci.

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – raspunderea pentru corectitudinea informatiilor puse la dispozitia autoritatii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Avizat: Şef Serviciu CFM Ing. Elena MICU**

Redactat: Elena ENE............... / .................2018